CELEX: 22010D0650
Language: hu
Date: 2010-06-21 00:00:00
Title: 2010/650/EU: Az AKCS–EU Miniszterek Tanácsának 2/2010 határozata ( 2010. június 21. ) a Cotonouban 2000. június 23-án , egyrészről az afrikai, karibi és csendes-óceáni államok, másrészről az Európai Közösség és tagállamai között aláírt és Luxembourgban 2005. június 25-én első alkalommal módosított partnerségi megállapodás második alkalommal történő módosításáról szóló megállapodás aláírása és hatálybalépése közötti időszakban alkalmazandó átmeneti intézkedésekről

4.11.2010   
            
            
               HU
            
            
               Az Európai Unió Hivatalos Lapja
            
            
               L 287/68
            
         AZ AKCS–EU MINISZTEREK TANÁCSÁNAK 2/2010 HATÁROZATA
   (2010. június 21.)
   a Cotonouban 2000. június 23-án, egyrészről az afrikai, karibi és csendes-óceáni államok, másrészről az Európai Közösség és tagállamai között aláírt és Luxembourgban 2005. június 25-én első alkalommal módosított partnerségi megállapodás második alkalommal történő módosításáról szóló megállapodás aláírása és hatálybalépése közötti időszakban alkalmazandó átmeneti intézkedésekről
   (2010/650/EU)
   AZ AKCS–EU MINISZTEREK TANÁCSA,
   tekintettel a Cotonouban 2000. június 23-án, egyrészről az afrikai, karibi és csendes-óceáni államok, másrészről az Európai Közösség és tagállamai között aláírt (1) és Luxembourgban 2005. június 25-én első alkalommal módosított (2) partnerségi megállapodásra (a továbbiakban: a cotonoui megállapodás) és különösen annak 95. cikke (3) bekezdésére,
   mivel:
   
               (1)
            
            
               A cotonoui megállapodást húszéves időtartamra kötötték meg, amely 2000. március 1-jén vette kezdetét. Rendelkeztek azonban arról, hogy a megállapodást ötévente felülvizsgálati eljárás keretében módosítani lehessen.
            
         
               (2)
            
            
               A cotonoui megállapodás első alkalommal történő módosításával kapcsolatos tárgyalásokat Brüsszelben 2005. február 23-án zárták le. A módosító megállapodást 2005. június 25-én írták alá Luxembourgban, és 2008. július 1-jén lépett hatályba.
            
         
               (3)
            
            
               A cotonoui megállapodás második alkalommal történő módosításáról szóló tárgyalásokat hivatalosan az AKCS–EU Miniszterek Tanácsának 2009. május 29-i ülésén kezdték meg, és azok lezárására Brüsszelben 2010. március 19-én került sor. A cotonoui megállapodás második alkalommal történő módosításáról szóló megállapodás (a továbbiakban: a megállapodás), amelyet 2010. június 22-én írtak alá Ouagadougouban, a cotonoui megállapodás 93. cikkében említett megerősítési eljárás lezárását követően lép hatályba.
            
         
               (4)
            
            
               A cotonoui megállapodás 95. cikke (3) bekezdésével összhangban az AKCS–EU Miniszterek Tanácsa ideiglenes intézkedéseket fogad el, amelyekre a megállapodás aláírása és hatálybalépése közötti időszak vonatkozásában van szükség.
            
         
               (5)
            
            
               Az Európai Unió, a tagállamai és az afrikai, karibi és csendes-óceáni államok csoportjának tagjai (a továbbiakban: a felek) helyénvalónak tartják a megállapodás ideiglenes alkalmazását, amelyre az aláírás időpontjától kezdve kerül sor.
            
         
               (6)
            
            
               A felek törekedni fognak arra, hogy a megállapodás aláírásának időpontjától számított két éven belül elvégezzék a megerősítési eljárásokat,
            
         ELFOGADTA EZT A HATÁROZATOT:
   1. cikk
   A megállapodás ideiglenes alkalmazása
   A Cotonouban 2000. június 23-án, egyrészről az afrikai, karibi és csendes-óceáni államok, másrészről az Európai Közösség és tagállamai között aláírt és Luxembourgban 2005. június 25-én első alkalommal módosított partnerségi megállapodás második alkalommal történő módosításáról szóló megállapodás (a továbbiakban: a megállapodás) aláírásának időpontjától ideiglenesen alkalmazandó.
   2. cikk
   E határozat végrehajtása és a megállapodás hatálybalépése
   Az Unió minden szükséges lépést megtesz e határozat teljes mértékű végrehajtásának biztosítása érdekében. Az AKCS–EU Miniszterek Tanácsa felkéri az Unió tagállamait és az afrikai, karibi és csendes-óceáni államok csoportjának tagjait, hogy tegyék meg az e határozat végrehajtásához szükségesnek ítélt intézkedéseket.
   A felek törekednek arra, hogy a megállapodás aláírásának időpontjától számított két éven belül befejezzék a teljes hatálybalépéshez szükséges összes eljárást.
   3. cikk
   E határozat hatálybalépése és érvényessége
   Ez a határozat a megállapodás aláírásának napján lép hatályba.
   Ezt a határozatot a megállapodás hatálybalépéséig kell alkalmazni.
   
      Kelt Ouagadougouban, 2010. június 21-én.
      
         
            az AKCS–EU Miniszterek Tanácsa részéről
         
         
            az elnök
         
         P. BUNDUKU-LATHA
      
   
   
      (1)  HL L 317., 2000.12.15., 3. o.
   
   
      (2)  HL L 209., 2005.8.11., 27. o.